ซีไอเอ็มบีเชื่อดอกขยับ1% พยุงบาทที่30
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — CIMBT มั่นใจดอกเบี้ยนโยบายปรับขึ้นสู่ระดับ 3% ในปีหน้า ค่าเงินยืน 30
นายสุภัค ศิวะรักษ์ ประธานเจ้าหน้าที่บริหารและกรรมการผู้จัดการใหญ่ ธนาคารซีไอเอ็มบี ไทย (CIMBT) คาดว่าในปีหน้าธนาคารแห่งประเทศไทย (ธปท.) จะปรับขึ้นอัตราดอกเบี้ยนโยบายขึ้นมาอยู่ในระดับ 3% จากปัจจุบัน 2% หลังจากอัตราเงินเฟ้อเร่งตัวสูงขึ้นตามราคาน้ำมันและราคาสินค้าที่เพิ่มสูงขึ้น รวมถึงความกังวลภาวะฟองสบู่ในภาคอสังหาริมทรัพย์และสินทรัพย์อื่นๆ 
นายสุภัค กล่าวว่า ปี 2554 ดอกเบี้ยจะมีทิศทางเป็นขาขึ้น และเศรษฐกิจจะเติบโตลดลง เนื่องจากการส่งออกชะลอการขยายตัวลง ขณะที่การบริโภคในประเทศจะเป็นตัวหลักในการขับเคลื่อนเศรษฐกิจ
สำหรับปัจจัยเสี่ยงในปีหน้ายังเป็นเรื่องของอัตราแลกเปลี่ยนเป็นสำคัญ เนื่องจากเศรษฐกิจต่างประเทศทั้งยุโรปและสหรัฐยังไม่ฟื้นตัวดี และการที่สหรัฐออกมาตร การ QE ทำให้เม็ดเงินยังคงไหลเข้าเอเชียอยู่ ซึ่งจะทำให้ค่าเงินแข็งค่าขึ้น จนแต่ละประเทศจะออกมาตรการมาควบคุมดูแลไม่ให้ค่าเงินแข็งค่ามากเกินไป โดยในส่วนของไทยคาด ว่า ธปท.จะพยายามควบคุมค่าเงินให้อยู่ในระดับ 30 บาทต่อเหรียญสหรัฐ ผู้ประกอบการควรจะซื้อประกันความเสี่ยงอัตราแลกเปลี่ยนไว้ และปรับแผนลงทุนให้สอดคล้อง